Es isch grad Morge frieh. Irgendwie e ganz e spezielle Momänt wenn d'Stadt so langsam uffwacht. Vo irgendneume här ghöri Khmer Musik. Ich schätz es hett öppe 27 Grad. Chüeler wirds zimmli sicher nid hütte.  Sitt ich do bi, bini am Iidrück uffsuuge und sammle, ich bi fasziniert vo allem woni gse, woni schmeck oder woni ghör. Alles isch anders.  Gescht bini moll uffe Velo gstiige und bi chli durch d'Verkersanarchie vo Phnom Penh gfahre. Ha sogar widr zrugg  gfunde =) Am beschte gfalle mer d'Restaurants. Me sitzt uff emne Art Küssi an emne Tisch wo nid höcher isch wie 30 cm. Je mehr lütt, desto mehr vo dene Tisch reiht me anenander. S'Khmer ässe isch sehr speziell, aber guet. Vill sache woni no nie probiert ha. Vill Sache woni au nonig so schnäll probiere wird :D  Gescht hani mi Projäktleiter und no anderi Lang- und Kurzzyt Mitarbeiter kenneglehrt. Derunter au 5 Schwizer. S'duet guet zwüsche duure e bitz Schwizerdütsch zrede. I bi absolut faszieniert vo dene  Mensche.